
PARLAMENTUL ROMÂNIEI

CAMERA DEPUTAŢILOR

Comisia pentru politică  economică,

 reformă şi privatizare

Bucureşti, 

Nr. 21/  155  / 20.04.2004

R  A  P  O  R  T    

asupra proiectului de Lege  pentru aprobarea 

Ordonanţei de urgenţă a  Guvernului nr. 3/2004 

privind finalizarea investiţiei "Turnătoria de tuburi de presiune din fontă ductilă"  pe platforma Sidermet Călan 

În conformitate cu prevederile art. 89 şi 107 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr. 23/2003, Comisia pentru politică economică, reformă şi privatizare a fost sesizată, spre dezbatere şi avizare în fond, în procedură de urgenţă, cu proiectul de Lege pentru aprobarea Ordonanţei de urgenţă a  Guvernului nr. 3/2004 privind finalizarea investiţiei "Turnătoria de tuburi de presiune din fontă ductilă"  pe platforma Sidermet Călan,  trimis cu adresa nr. PL - x  167/29.03.2004.

Proiectul de lege a fost adoptat de Senat în şedinţa din  18  martie 2004.

  La întocmirea prezentului raport, Comisia a avut în vedere:

                    - Avizul nr.210/11.02.2004 al Consiliului Legislativ;

                    - Avizul nr.337/19.02.2004 al Consiliului Economic şi Social;

                    - Avizul nr. 167/29.03.2004 al Comisiei juridice, de disciplină şi 

                       imunităţi;

 
          - Avizul nr.200/01.04.2004 al Comisiei pentru buget, finanţe şi 

                       bănci.


Proiectul de lege are ca obiect reglementarea unor aspecte privind privatizarea S.C. "Sidermet" - S.A. Călan, inclusă în componenta "Privatizarea a 50 de societăţi comerciale cu capital majoritar de stat, grupate în pachete", din cadrul Programului PSAL.


Restructurarea şi redresarea platformei industriale Sidermet reprezintă un obiectiv asumat prin strategia de privatizare a societăţii menţionate, ceea ce implică finalizarea investiţiei "Turnătoria de tuburi de presiune din fontă ductilă".  


Caracterul special al acestei reglementări este motivat prin faptul că sunt necesare măsuri speciale în vederea soluţionării situaţiei sociale a celor 600 de muncitori de pe platforma Sidermet implicaţi şi pentru menţinerea locurilor de muncă într-o zonă mono-industrială caracterizată de o rată ridicată a şomajului.
       Proiectul de Lege face parte din categoria legilor ordinare, potrivit prevederilor art. 73 alin. (1) din Constituţie. 

        Camera Deputaţilor este Cameră decizională.

            Potrivit prevederilor art. 60 din Regulamentul Camerei Deputaţilor, membrii Comisiei au examinat acest proiect de Lege în şedinţa din data de 20 aprilie 2004.


  La dezbaterea proiectului au participat ca invitaţi, în conformitate cu prevederile art. 51 şi 52 din Regulamentul Camerei Deputaţilor, reprezentanţii:

               a) Autorităţii pentru Privatizare şi Administrarea  Participaţiilor Statului: domnul vicepreşedinte Victor Dumitriu;

         b) Autorităţii pentru Valorificarea Activelor Bancare: domnul vicepreşedinte Mircea Ursache.

              La lucrări, au fost prezenţi 29 deputaţi din totalul de 30 membri ai Comisiei.

             În urma dezbaterii, Comisia  a hotărât, cu 27 voturi pentru, un vot contra şi două abţineri, ca proiectul de Lege pentru aprobarea Ordonanţei de urgenţă a  Guvernului nr. 3/2004 privind finalizarea investiţiei "Turnătoria de tuburi de presiune din fontă ductilă"  pe platforma Sidermet Călan, să fie supus spre dezbatere şi adoptare plenului Camerei Deputaţilor, în forma adoptată de Senat.
                       PREŞEDINTE,                                                                                                                                        

                  Dan Radu Ruşanu    

                     
                             SECRETAR,


                                                              Iuliu Vida
                                                                                                                                 








                              Expert parlamentar,

      






          Olga Tutoveanu
PARLAMENTUL ROMÂNIEI

CAMERA DEPUTAŢILOR

Comisia pentru politică  economică,

 reformă şi privatizare

Bucureşti, 

Nr. 21/ 155 / 20 .04.2004

         C ă t r e,





 BIROUL  PERMANENT  AL





 CAMEREI  DEPUTAŢILOR
                    Vă înaintăm, alăturat, RAPORTUL asupra proiectului de Lege pentru aprobarea Ordonanţei de urgenţă a Guvernului nr. 3/2004 privind finalizarea investiţiei "Turnătoria de tuburi de presiune din fontă ductilă"  pe platforma Sidermet Călan, trimis cu adresa nr. PL - x  167/29.03.2004.
PREŞEDINTE,

Dan Radu RUŞANU

